ירושלים,ט"ז חשוון תשפ"א

3 נובמבר, 2020

מס' תיק – 67/2020

לכבוד

עו"ד אלעד מן

שלום רב,

**הנדון:** **מענה בקשת חופש מידע** **מיום 08 ביוני 2020**

1. ביום 8 ביוני 2020 הגשתם בקשה לקבלת מידע לפי חוק חופש המידע, התשנ"ח-1998 (להלן - **החוק**).
2. לאחר בחינת בקשת חופש המידע על-ידי הגורמים הרלוונטיים במשרד המשפטים, הרינו להודיעכם שחל איסור על מסירת המידע המדויק כפי שהתבקש על ידכם, הואיל ומידע אודות טיב הזיקה המשפחתית בין עובדים הוא בגדר מידע אישי ורגיש, ככל ויש בו כדי לאפשר זיהוי של העובד אודותיו ניתן המידע, מסירת מידע כגון דא עולה כדי פגיעה בפרטיות.
3. לאור הנתונים המבוקשים ישנה אפשרות סבירה לזיהוי חלק מהעובדים באמצעים סבירים, על בסיס מידע זה ותוך הצלבות עם מידע גלוי. לאור האמור לעיל, המסקנה היא שמדובר במידע שאין למוסרו, בהתאם להוראות סעיף 9(א)(3) לחוק.
4. עם זאת, כיוון שניתן לצמצם את הפגיעה הפוטנציאלית בפרטיות העובדים לרמה שאינה עולה די פגיעה אסורה בפרטיות, בדרך של צמצום הפרטים שיימסרו אודות הזיקה המשפחתית המדויקת בין העובד לבין בן משפחתו, הוחלט לציין קרבת משפחה עקרונית וכללית.
5. להלן המידע המבוקש, שאינו עולה כדי פגיעה בפרטיות:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **תפקיד העובד** | **מגדר העובד** | **ותק העובד** | **אופן העסקה** | **מספר קרובי משפחה מועסקים לאותו עובד** | **תפקיד קרוב המשפחה** | **אופן העסקה** | **מגדר** | **ותק** |
| מנהלת ענף תיקיון – אגף ההון האנושי | נקבה | 33 | קבוע | 1 | מרכז קניינות – תכנון ותקצוב | קבוע | זכר | 20 |
| מנהל תחום בטיחות – מינהל הרכב הממשלתי | זכר | 28 | קבוע | 1 | חשבת בכירה – החשב הכללי | חוזה | נקבה | 26 |
| מנהל תחום ועדות רפואיות – הרשות לזכויות ניצולי השואה | זכר | 10 | קבוע | 1 | מנהלת ענף – הרשות לזכויות ניצולי השואה | קבוע | נקבה | 9 |
| מרכז בכיר – אגף ההון האנושי | זכר | 20 | קבוע | 1 | מנהלת מדור – מינהלת הגמלאות | קבוע | נקבה | 5 |
| מנהל תחום – מינהלת הגמלאות | זכר | 27 | קבוע | 1 | מרכז בכיר התקשרויות – אגף כספים | חוזה | זכר | 2 |
| מנהל מדור תיקיון – מינהלת הגמלאות | זכר | 25 | קבוע | 1 | כלכלן – יחידת פיקוח רשות החברות | חוזה | זכר | 1 |
| נהג תחבורה | זכר | 3 | קבוע | 1 | סטודנט - אגף החשב הכללי | שעתי | זכר | 1 |
| מנהלת תחום מטה ומינהל – מינהלת הגמלאות | נקבה | 30 | קבוע | 1 | סטודנט – אגף כספים | שעתי | זכר | 1 |

1. הרינו להביא לידיעתך, כי לפי סעיף 17 לחוק באפשרותך להגיש תוך 45 ימים, עתירה מנהלית על החלטה זו לבית המשפט המחוזי ירושלים בשבתו כבית משפט לעניינים מנהליים.

בכבוד רב ,

Mnyuvall

אנט קליימן

ממונה על פניות הציבור וחוק חופש המידע